ΚΑΝΟΝΙΣΜΟΣ (ΕΚ) αριθ. 2856/95 ΤΗΣ ΕΠΙΤΡΟΠΗΣ της 11ης Δεκεμβρίου 1995 για τροποποίηση του κανονισμού (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2417/95 (2), και ιδίως τα άρθρα 9, 13 και 25,

Εκτιμώντας:

ότι ο κανονισμός (ΕΚ) αριθ. 1445/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 2351/95 (4), έχει καθορίσει τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος 7

ότι, παρά μια πρώτη μείωση της διάρκειας ισχύος των πιστοποιητικών εξαγωγής και αύξηση των εγγυήσεων που εισήχθησαν από τον κανονισμό (ΕΚ) αριθ. 2351/95, διαπιστώνεται ότι ο όγκος για τον οποίο ζητούνται πιστοποιητικά που περιλαμβάνουν προκαθορισμό της επιστροφής παραμένει σαφώς ανώτερος της κανονικής διαθέσεως 7

ότι, για να μη θιγεί η καλή διαχείριση της αγοράς, πρέπει να προβούμε σε μία μείωση σημαντικότερη της διάρκειας ισχύος των πιστοποιητικών αυτών, καθορίζοντας ενιαία περίοδο ισχύος τεσσάρων μηνών για όλα τα προϊόντα του τομέα του βοείου κρέατος, για τα πιστοποιητικά που εκδίδονται σύμφωνα με τη διαδικασία του άρθρου 44 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 για την προσωρινή αναστολή των αυτόνομων δασμών του κοινού δασμολογίου για έναν ορισμένο αριθμό βιομηχανικών προϊόντων (5), όπως τροποποιήθηκε τελευταία από τον κανονισμό (ΕΚ) αριθ. 2137/95 (6), περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 8 του κανονισμού (ΕΚ) αριθ. 1445/95 τροποποιείται ως εξής:

1. στην παράγραφο 1, ο όρος «τετάρτου» αντικαθίσταται από τον όρο «δευτέρου» 7

2. η παράγραφος 2 αντικαθίσταται από το ακόλουθο κείμενο:

«2. Ωστόσο, για τα πιστοποιητικά εξαγωγής των προϊόντων του τομέα του βοείου κρέατος που εκδίδονται σύμφωνα με τη διαδικασία που αναφέρεται στο άρθρο 44 του κανονισμού (ΕΟΚ) αριθ. 3719/88, η διάρκεια ισχύος κατά το τέλος του τέταρτου μηνός μετά την ημερομηνία της πραγματικής εκδόσεώς τους κατά την έννοια του άρθρου 21 παράγραφος 2 του εν λόγω κανονισμού.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στα πιστοποιητικά εξαγωγής που περιλαμβάνουν προκαθορισμό της επιστροφής που ζητούνται από τις 13 Δεκεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Δεκεμβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 248 της 14. 10. 1995, σ. 39.

(3) ΕΕ αριθ. L 143 της 27. 6. 1995, σ. 35.

(4) ΕΕ αριθ. L 239 της 7. 10. 1995, σ. 3.

(5) ΕΕ αριθ. L 331 της 2. 12. 1988, σ. 1.

(6) ΕΕ αριθ. L 214 της 8. 9. 1995, σ. 21.